સારાંશ માટે દસ્તાવેજ: જોકે, આ વાત તો દરિયા પારની થઈ. હાલમાં જ ગુજરાતની એક મહિલા ચેસ ખેલાડીએ રમત વિભાગ અને સરકાર પર આવો જ કંઈક આરોપ લગાવ્યો હતો.

ચેસની રમતમાં વુમન ઇન્ટરનેશનલ માસ્ટર તરીકે ખ્યાતી મેળવનારાં ધ્યાનિ દવેનો આરોપ છે કે આંતરરાષ્ટ્રીય સ્તરે ગુજરાત અને ભારતને ગોલ્ડ મેડલ જીતાડવા છતાં સરકારે તેમની બિલકુલ નોંધ લીધી નથી અને તેમને યોગ્ય મદદ કરી નથી.

સરકારી કચેરીઓના ધક્કા અને તમામ પ્રયાસો કર્યા બાદ આખરે કંટાળીને ધ્યાનિએ વડા પ્રધાન નરેન્દ્ર મોદીને પત્ર લખીને મદદ કરવા માટે વિનંતી કરવી કરી છે.

શું છે સમગ્ર વિવાદ?

બીબીસી ગુજરાતી સાથે વાતચીતમાં ધ્યાનિએ જણાવ્યું કે કેવી રીતે સરકારે તેમને માત્ર ઠાલું આશ્વાસ આપી મદદના તમામ દરવાજા બંધ કરી દીધા.

ધ્યાનિનું કહેવું છે કે સામાન્ય રીતે સરકાર સ્પોર્ટ્સ ક્વૉટા અંતર્ગત ખેલાડીઓને સરકારી નોકરી આપતી હોય છે.

તેઓ જણાવે છે, "જે ખેલાડીઓ પાસે કૉમનવેલ્થ અને એશિયન ગેમ્સમાં ગોલ્ડ મેડલ હોય તેમને સીધી જ ગુજરાત સરકારમાં ક્લાસ-1ની નોકરી માટે પસંદ કરવામાં આવે છે. તેમાં કોઈ પરીક્ષા અથવા તો ઇન્ટરવ્યૂ આપવાનું હોતું નથી."

તમે આ વાંચ્યું કે નહીં?

"મારી પાસે એશિયન ગેમ્સ અને કૉમનવેલ્થ બન્નેમાં ગોલ્ડ મેડલ હોવા છતાં સરકારે નોકરી અંગે કોઈ મદદ કરી નહીં."

"મેં ગત વર્ષે ઑગસ્ટ 2017માં આ અંગે અરજી કરી હતી પરંતુ એક વર્ષ થયા બાદ સરકારે એવી દલીલ રજૂ કરી કે તમારી રમત કૉમનવેલ્થ ગેમ્સ અંતર્ગત નથી આવતી."

"તમારી રમત કૉમનવેલ્થ ચેમ્પિયનશીપ અંતર્ગત આવે છે એટલા માટે તમને નોકરી મળવાપાત્ર નથી."

ધ્યાનિ આગળ જણાવે છે, "કૉમનવેલ્થ ગેમ્સ અંતર્ગત કેન્દ્ર અને રાજ્ય સરકાર દ્વારા આપવામાં આવતા તમામ મેડલ્સથી મને નવાજવામાં આવી છે."

"જ્યારે નોકરી આપવાની વાત આવી ત્યારે એવું કહી દેવામાં આવ્યું કે તમારી રમત અલગ છે. તે જૂદી કૅટેગરીમાં આવે છે."

"એટલું જ નહીં સરકારે મને એવું પણ કહ્યું કે તમે ઓલ ઇન્ડિયા ચેસ ફેડરેશન પાસેથી એવો પત્ર લઈને આવો જે એ વાતની બાહેંધરી આપે કે તમારી ચેસની રમત ઓલ ઇન્ડિયા ફેડરેશન ઑફ ચેસ ચેમ્પિયશનશીપ હેઠળ માન્ય છે."

"ત્યારબાદ મેં ઓલ ઇન્ડિયા ચેસ ફેડરેશનના સેક્રેટરી અને કૉમનવેલ્થ ચેસ ઍસોસિયેશનના ચેરમેન ભરતસિંહ ચૌહાણ પાસેથી પત્ર લખાવ્યો જેમાં ઉલ્લેખ હતો કે ચેસની રમત કૉમનવેલ્થ ગેમ્સની સમકક્ષ અને માન્ય છે."

'નોકરી ના આપવી હોય તો અરજી શા માટે સ્વીકારી?'

ધ્યાનિ જણાવે છે, "જો સરકારને આ અંગે પહેલાંથી જ જાણ હતી કે અમારી રમત કૉમનવેલ્થ...\nદસ્તાવેજની સમાન ભાષામાં સારાંશ:
થોડા દિવસો પહેલાં જ ઇન્ટરનેશનલ ટેનિસ ખેલાડી સેરેના વિલિયમ્સે ટેનિસની રમતમાં પુરુષ અને મહિલાઓ સાથે ભેદભાવ થવાની વાત કહી હતી. ત્યારબાદ આ મુદ્દાની આંતરરાષ્ટ્રિય સ્તરે નોંધ લેવાઈ હતી.